CELEX: 62021CN0754
Language: et
Date: 2021-12-08 00:00:00
Title: Kohtuasi C-754/21: Eelotsusetaotlus, mille on esitanud Cour de cassation (Prantsusmaa) 8. detsembril 2021 – Montana Management Inc. versus Heerema Zwijndrecht BV, BNP Paribas Securities Services

28.2.2022   
            
            
               ET
            
            
               Euroopa Liidu Teataja
            
            
               C 95/19
            
         
      Eelotsusetaotlus, mille on esitanud Cour de cassation (Prantsusmaa) 8. detsembril 2021 – Montana Management Inc. versus Heerema Zwijndrecht BV, BNP Paribas Securities Services
      (Kohtuasi C-754/21)
      (2022/C 95/23)
      Kohtumenetluse keel: prantsuse
      
         Eelotsusetaotluse esitanud kohus
      
      Cour de cassation
      
         Põhikohtuasja pooled
      
      
         Kaebaja: Montana Management Inc.
      
         Vastustajad: Heerema Zwijndrecht BV, BNP Paribas Securities Services
      
         Eelotsuse küsimused
      
      
                  1.
               
               
                  Kas määruse (EÜ) nr 1210/2003 (1) muudetud versiooni artikli 4 lõikeid 2, 3 ja 4, ning artiklit 6 tuleb tõlgendada nii, et:
                  
                              —
                           
                           
                              seni kuni tehakse otsus kanda külmutatud rahalised vahendid ja majandusressursid üle Iraagi Arengufondi õigusjärglasele, kuuluvad need endise presidendi Saddam Husseini režiimiga seotud füüsilistele ja juriidilistele isikutele, asutustele ja üksustele, kellele rahaliste vahendite ja majandusressursside külmutamismeede kohaldub,
                           
                        
                              —
                           
                           
                              või on need külmutatud rahalised vahendid Iraagi Arengufondi õigusjärglase omand alates ajast, mil jõustub määrus, mille III ja IV lisas on loetletud endise presidendi Saddam Husseini režiimiga seotud füüsilised ja juriidilised isikud, asutused ja üksused, kellele rahaliste vahendite ja majandusressursside külmutamismeede kohaldub?
                           
                        
            
                  2.
               
               
                  Kas juhul kui esimesele küsimusele vastatakse, et rahalised vahendid ja majandusressursid on Iraagi Arengufondi õigusjärglase omand, tuleb määruse nr 1210/2003 muudetud versiooni artikleid 4 ja 6 tõlgendada selliselt, et külmutatud varade arestimiseks on vaja pädeva riikliku ametiasutuse eelnevat luba? Või tuleks neid sätteid tõlgendada selliselt, et riikliku asutuse luba on vaja üksnes külmutatud rahaliste vahendite vabastamisel?
               
            
         (1)  Nõukogu 7. juuli 2003. aasta määrus (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96 (ELT 2003, L 169, lk 6; ELT eriväljaanne 10/03, lk 260).